Výročná správa o činnosti 
Rady školy pri Materskej škole, Budovateľská 8, 080 01 Prešov
za obdobie od apríla 2012 do mája 2013.

	V súlade s ustanoveniami zákona NR SR č. 596/2003 Z.z. o štátnej správe v školstve a školskej samospráve v aktuálnom  znení a vyhlášky Ministerstva školstva SR č. 291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v aktuálnom znení, bola v apríli 2012 konštituovaná voľbou nová Rada školy.

V apríli 2012 ukončila svoje funkčné obdobie 9-členná Rada školy v zložení: predseda PaedDr. Ján Pavlinský, členovia za PZ Magdaléna Fesičová, zástupca predsedu RŠ a Jana Jaščurová,  za NPZ Johana Štefančíková – vedúca ŠJ, za RZ  Nicoleta Tureková a Milena Šipošová, za zriaďovateľa (poslanci MZ) Ing. arch. Viktor Tkačík a PaedDr. Miroslav Benko a delegovaný zástupca za zriaďovateľa (MÚ) Mgr. Ľudmila Kravčáková. 

	V apríli 2012 došlo ku konštituovaniu novej Rady školy. Z volieb, ktoré sa uskutočnili v jednotlivých kategóriách voliteľov dňa 19.3.2012, 21.3.2012 a 27.3.2012 podľa pokynov zriaďovateľa, vzišli členovia RŠ pre funkčné obdobie 2012 - 2016.
Zvolení zástupcovia za jednotlivé kategórie:

     Pedagogickí zamestnanci (učiteľky):
	1. Magdaléna Fesičová
	2. Jana Jaščurová 
     Nepedagogickí zamestnanci:   
	3. Gabriela Kováčová  
     Rodičia:
	4.  JUDr. Lenka Saksunová, predseda RŠ
	5 . PaedDr. Jana Hudáková, PhD., podpredseda RŠ
	6. Ing. Jana Petzová 
Delegovaní zástupcovia za zriaďovateľa 
	7. Ing. arch. Viktor Tkačík 
	8. PaedDr. Miroslav Benko 
	9. Mgr. Ľudmila Kravčáková  

V období od apríla 2012 do mája 2013 sa konalo celkom šesť riadnych zasadnutí Rady školy (ďalej aj ako „RŠ“). 

Prvé Ustanovujúce zasadnutie RŠ (17.04.2012)
1. Oboznámenie členov Rady školy s priebehom a výsledkami volieb do Rady školy 
2. Predstavenie členov Rady školy. 
3. Oboznámenie s volebným poriadkom. 
4. Voľba predsedu Rady školy. 
5. Štatút Rady školy pri MŠ Budovateľská 8 – oboznámenie 
6. Informácie poslancov MsZ 

Druhé zasadnutie RŠ (18.04.2012)
1.	Schválenie Štatútu Rady školy

Tretie zasadnutie RŠ (26.06.2012)
1. Výška príspevku na čiastočnú úhradu nákladov v MŠ.
2. Správa o výsledkoch a podmienkach výchovno - vzdelávacej činnosti Materskej  školy  na  Budovateľskej  ulici  v Prešove za školský rok: 2011/2012. 
3. Organizácia šk. r. 2012/2013

Štvrté zasadnutie RŠ (22.10.2012)
1. Organizácia šk.r.2012/2013
3. Návrh na čestný názov školy (vyjadrenie RŠ)
4. Rozpočet školy - návrh 2013   
5. Doplnenie štatútu RŠ

Piate zasadnutie RŠ (21.01.2013)
1. Rozpočet školy na rok 2013   
2. Schválení kritérií na zápis detí do MŠ pre šk.r. 2013/2014
3. Oboznámenie členov RŠ s úspešnou realizáciou zateplenia dvoch bočných stien budovy MŠ, na ktoré boli pridelené finančné prostriedky od zriaďovateľa v minulom roku.

Šieste zasadnutie RŠ (27.05.2013)
1. Správa o činnosti RŠ 
2. Správa o výsledkoch školskej inšpekcie
3. Organizácia šk.r. 2013/2014
4. Prerokovanie a schválenie Školského poriadku

Záver:
Rada školy vyslovila na svojich jednotlivých zasadnutiach podporu činnosti riaditeľke školy aj pedagogickému zboru MŠ na úseku výchovno-vzdelávacej i riadiacej činnosti.
Rada školy zároveň ďakuje všetkým zamestnancom, dodávateľom a sponzorom školy, ktorí sa podieľali na zveľaďovaní vonkajších a vnútorných priestorov materskej školy, ako aj na rôznych ekonomických, výchovných a vzdelávacích aktivitách, ktoré boli za uplynulé obdobie v priestoroch materskej školy vykonávané.
Rada školy chce vysloviť taktiež poďakovanie zriaďovateľovi za poskytnutie finančných prostriedkov na úspešnú realizáciou zateplenia dvoch bočných stien budovy MŠ, ktorých dokončenie by sa na základe prísľubu zriaďovateľa malo uskutočniť v tomto roku. Zároveň týmto žiada zriaďovateľa aj o poskytnutie ďalších potrebných finančných prostriedkov na dokončenie opravy a celkovej rekonštrukcie fasády budovy MŠ, ktorá je v havarijnom stave.
Do budúcnosti taktiež odporúča zriaďovateľovi viac zohľadňovať pri schvaľovaní rozpočtu pre Materskú školu neustále sa zvyšujúcu prevádzkovú a platovú náročnosť v Materskej škole, nakoľko rozpočet Materskej školy má celkovo klesajúcu tendenciu a suma uvedená v návrhu rozpočtu na rok 2013 hraničí s minimálnymi požiadavkami na jej celkovú prevádzku. Rada školy zároveň upozorňuje na vyjadrenie riaditeľky školy, že pri zachovaní schváleného rozpočtu školy na rok 2013 bude pravdepodobne nutné prehodnotiť organizačnú štruktúru školy (pedag. a neped. zamestnanci školy)  a aj napriek úspornému režimu, hľadať ďalšie možnosti šetrenia. 

V Prešove, 27.05.2013

							JUDr. Lenka Saksunová
							    predsedníčka RŠ